projecte-aina/catalan_government_crawling huggingface dataset:
Hi ha marge per millorar la gestió dels conflictes entre les administracions públiques i els ciutadans?
Es poden abordar aquests conflictes per mitjà de la mediació o d'altres mètodes de resolució de conflictes més justos i eficients que els usats fins ara?
El proper 13 de desembre sabràs la resposta.
El Centre de Mediació de Dret Privat de Catalunya ja ha posat en marxa la preparació dels actes del Dia Europeu de la Mediació, que es commemora a tot Europa cada 21 de gener per promoure la mediació i donar-ne a conèixer les característiques i els avantatges com a procediment per a la resolució de conflictes.
Els dos projectes catalans, obra de Xavier Pastor i Eduard Carrera, el primer, i de Rafael Llinàs i Evelyn Segura, el segon, reben el Premi AMMI 2019.
El diari El País analitza, en un extens article, les dificultats de l'Estat espanyol per posicionar-se com a mediador a l'Amèrica Llatina.
Wilhelm no dubta a l'hora de triar un consell per a un nou professional de la gestió de conflictes, «que es connecti amb la passió.»
Dimarts, dia 10 de desembre, a les 13 h, coordinada i presentada per Elisabet Barnadas.
L'entrada en vigor del Reglament de la Unió Europea sobre el foment de l'equitat i la transparència per als usuaris professionals de serveis d'intermediació en línia obligarà aquest cercadors, metacercadors i marketplaces a disposar d'un servei de mediació per gestionar les reclamacions.
Aquest article de la mediadora Gema Murciano ho analitza a fons.
Col·legi Oficial de Treball Social de Catalunya.
Lleida, 30 de novembre i 1 de desembre de 2019; 2 i 3 de maig de 2020, 6 i 7 de juny de 2020
En el marc de la jornada La Mediació Administrativa: el Paper de les Sindicatures Locals, organitzada per la Federació de Municipis de Catalunya i el Fòrum de Síndics, Síndiques, Defensors i Defensores Locals de Catalunya
Amb aquest lema l'ICAB ha organitzat el III Congrés de Mediació per promoure la mediació dins l'advocacia
El dret d'accés a la informació pública és el dret subjectiu que es reconeix a les persones per sol·licitar i obtenir la informació generada per les administracions públiques o que està en poder seu
La Guàrdia Urbana de Reus fa balanç dels casos gestionats per mediació el 2018 i Torredembarra organitza unes jornades de mediació policial
Aquest mes d'octubre, bona part dels màsters i cursos de postgrau homologats de capacitació professional en mediació han iniciat les seves classes
En aquesta edició s'ha centrat −com en l'anterior– en l'assetjament escolar, amb el tema "La teva actitud enfront del bullying és clau: com podem esdevenir-ne protagonistes actius?"
L'advocada i mediadora Mercè Mira analitza a la revista Abogados de família el dret col·laboratiu a fons
Col·legi Oficial de Treball Social de Catalunya.
Associació Catalana de Dret Col·laboratiu.
Barcelona, 13 de desembre de 2019
Beques de recerca, estudis i anàlisis en l'àmbit de la justícia, la mediació i els ADR inclosos
El passat 20 de setembre, el jurat dels Premis ADR Justícia 2019 es va reunir sota la presidència del director general de Dret i d'Entitats Jurídiques per valorar les candidatures rebudes i fer la proposta de concessió.
El grup de treball d'estudi de la coordinació de parentalitat, sota l'impuls del Centre de Mediació de Dret Privat de Catalunya, es va constituir en la seva primera reunió el 18 de setembre.
El grup d'experts es forma en resposta a la necessitat d'aprofundir en l'anàlisi de la figura de la coordinació de parentalitat.
El 7 d'agost es va signar a Singapur la Convenció de les Nacions Unides sobre la mediació, un acord que s'espera que faciliti la solució de les disputes comercials transfrontereres i estabilitzi les relacions comercials en l'àmbit dels estats que la ratifiquin.
L'Ajuntament de Camprodon ha dut a terme aquest estiu un programa pilot de mediació nocturna per gestionar de manera positiva l'equilibri entre el gaudi de la nit i el dret al descans dels veïns i visitants de les zones més properes.
El Baròmetre b-resol analitza quina és l'afectació de casos d'assetjament escolar i trastorn de conducta alimentària (TCA) entre els joves a partir de més de 2.000 enquestes a alumnes d'ESO i Batxillerat de 16 centres educatius que tenen disponible la solució b-resol.
Ben segur que, si no, us agradarà conèixer-lo.
El Consell Supervisor del Termcat ha normalitzat irenologia, terme que es refereix a la disciplina que s'ocupa d'investigar la manera d'apaivagar o resoldre els conflictes existents amb mitjans pacífics i de detectar els conflictes latents o emergents per evitar que es desenvolupin.
La mediadora i advocada Gema Murciano aborda la comediació i analitza si l'hem de considerar una tècnica completa o bé una eina puntual.
Consulteu les recomanacions de la Biblioteca del Centre d'Estudis Jurídics i Formació Especialitzada per a aquest setembre.
Il·lustre Col·legi de l'Advocacia de Barcelona.
Barcelona, 26 i 27 de setembre de 2019
Barcelona, des del 4 d'octubre de 2019
El director general de Dret i d'Entitats Jurídiques es reuneix amb representants del Gabinet Jurídic de la Generalitat, l'Ajuntament de Barcelona, la Diputació de Barcelona i l'ACM per presentar-los el Pla pilot de mediació contenciosa administrativa i els resultats –molt positius– assolits fins ara.
El Govern impulsa un avantprojecte de llei d'actualització del Codi civil de Catalunya per potenciar l'ús de la mediació i els ADR en els conflictes sorgits en el marc de les relacions jurídiques privades.
El Consell de la Unió Europea ha aprovat el nou Reglament sobre competència, reconeixement i execució de resolucions en matèria matrimonial, de responsabilitat parental i sobre sostracció de menors que aposta, especialment en aquest últim àmbit, pels ADR.
El Comitè Assessor del Centre de Mediació de Dret Privat de Catalunya es reuneix per valorar les darreres actuacions d'impuls de la mediació i els ADR.
L'Associació Catalana de Dret Col·laboratiu tanca la primera edició de la formació en dret col·laboratiu, que ha comptat amb la participació de vint advocades i advocats, els primers diplomats en aquesta matèria a Catalunya.
Aquest juliol, la Biblioteca del Centre d'Estudis Jurídics i Formació Especialitzada ens recomana tres articles publicats a la revista digital especialitzada Sepin.
La mediadora Carme Panchón presentarà aquest cas el dia 17 de setembre a les 13 h
Col·legi Oficial de Treball Social de Catalunya.
Barcelona, a partir del 7 d'octubre
Universitat de Barcelona a través de l'Institut de Formació Continua IL3.
Com a advocada i consellera de Justícia, em plau molt presentar i donar la benvinguda al butlletí ADR Justícia, el nou butlletí del nostre Departament sobre la mediació i altres mitjans de gestió alternativa de conflictes.
Amb voluntat de millora, el canal de comunicació que hem utilitzat fins ara, l' InfoMediació, dona pas a ADR Justícia, amb un format, una estructura i uns continguts renovats.
L' InfoMediació va néixer el 2006 com a "canal de comunicació entre tots els mediadors i les mediadores que consten al Registre del Centre de Mediació Familiar de Catalunya del Departament de Justícia".
Ara fem un pas més i apostem per adreçar-nos tant a l'àmbit professional com a la ciutadania en general, amb una eina no únicament de comunicació, sinó també d'impuls i difusió de la cultura de la mediació.
Hem elaborat el Butlletí ADR Justícia carregats d'il·lusió, amb la voluntat que sigui una bona eina per a una nova etapa: una etapa de canvi que ens interpel·la a tots.
Sabem que hi ha vies per gestionar els conflictes de forma més civilitzada i eficaç.
Sabem amb quins problemes topem i quines solucions cal aplicar-hi.
Explicar-ho, compartir-ho i tirar decididament endavant.
És clara, també, la política que cal seguir: educació en el diàleg i la pau, cultura de l'entesa i l'acord, inversió pública decidida i sostinguda, col·laboració institucional intensa i lleial, coneixement i competència.
Es convoquen els Premis ADR Justícia 2019 per a les millors iniciatives públiques o privades en l'àmbit de la mediació i els ADR
Els Mossos d'Esquadra engeguen un pla pilot a l'Institut Sobrequés, de Girona, adreçat a joves d'ESO i batxillerat perquè identifiquin aquestes situacions i ajudin les víctimes
El mediador Chema Santiago presenta aquest cas el dia 9 de juliol
Conferència "Els sistemes d'ADR en l'àmbit de la responsabilitat civil"
Curs La justícia restaurativa com a nova eina d'ADR
Curs Dret sistèmic: l'aplicació de la constal·lació familiar a la resolució de conflictes
La mediació i reparació penal és un servei ofert per la Direcció General d'Execució Penal a la Comunitat i de Justícia Juvenil en què, a través d'un procés confidencial de diàleg i comunicació conduït per un mediador imparcial, participen de forma voluntària el denunciat, imputat o penat per un delicte i/o falta i la víctima o persona perjudicada, amb l'objectiu fonamental d'aconseguir la reparació adequada del dany causat o sofert i la solució del conflicte des d'una perspectiva justa i equilibrada als interessos d'ambdues parts.
Els equips de mediació i reparació penal, distribuïts territorialment, estan formats per professionals dels àmbits de la psicologia, el treball social, l'antropologia, el dret i d'altres disciplines de les ciències humanes i jurídiques, amb una formació específica en mediació i reparació en l'àmbit penal.
Els equips donen resposta a les demandes de participació en el programa de mediació penal de les parts i als oficis de mediació que emeten els òrgans judicials de la jurisdicció penal de tot Catalunya.
- La possibilitat de resoldre els conflictes segons els interessos i necessitats de les parts implicades, permetent que cada una de les parts pugui escoltar i ser escoltada i es senti partícip i responsable.
- La possibilitat de reparar el dany causat (reparació econòmica, moral, en una activitat, personal, etc.), tot propiciant la responsabilitat personal i la consciència de les conseqüències sofertes i fomentant els compromisos de futur.
- La possibilitat de ser reparat en el dany sofert i recuperar la tranquil·litat personal.
- El restabliment de la pau social.
- L'apropament del món de la justícia a la ciutadania.
Als òrgans judicials i a l'Administració de justícia
- L'estalvi en els procediments penals.
- Les víctimes o persones perjudicades per un delicte i/o falta (excepte delictes de violència de gènere) que tinguin la necessitat de rebre una reparació.
- Els denunciats, imputats o penats per la comissió d'un delicte i/o falta de qualsevol tipologia delictiva (excepte delictes de violència de gènere), que vulguin reparar un perjudici causat.
- Els advocats d'ambdues parts.
- Els òrgans judicials que coneixen el procediment judicial (mitjançant ofici).
- Els cossos i forces de seguretat.
- Els equips tècnics dels centres penitenciaris (per a interns preventius i penats i sempre que no es tracti de mediació penitenciària sinó penal).
- Altres serveis: equips d'assessorament tècnic penal, oficines d'Atenció a la Víctima del Delicte, oficines d'Atenció al Ciutadà, equips de Mesures Penals Alternatives...
En qualsevol moment processal: després de la denúncia i abans del judici, en la fase d'enjudiciament, en l'execució de la sentència, durant el compliment de la condemna...
Repetició de la sessió metodològica del dia 3 de juny, presentada per l'advocada i mediadora Montserrat Bonamusa
La inscripció a la sessió metodològica és oberta.
Aprofitem l'avinentesa per informar-vos que el CEJFE ha canviat el web d'inscripcions i, ara, s'han de fer des d'aquest enllaç seguint els passos següents:
Si teniu dificultats per tramitar la inscripció, podeu fer-la enviant un missatge a la bústia [EMAIL].
El dia abans de la sessió metodològica, el CEJFE us farà arribar per correu electrònic l'enllaç per accedir-hi.
L'objectiu central d'aquest llibre és una aproximació a la teoria de conflictes i als estudis per a la pau.
Els autors pretenen exposar els debats més importants en aquest camp des del punt de vista interdisciplinari i els desafiaments actuals que planteja un món en conflicte permanent.
La seva reflexió parteix del fet que la violència és negativa, la pau és positiva i el conflicte sempre és neutre.
Les dinàmiques de les transversalitats unides a una antropologia de la neutralitat ens poden ajudar a resoldre, gestionar, transformar i neutralitzar els conflictes, presentant-los com interessos, percepcions, valors i satisfacció de les necessitats bàsiques de l'ésser humà.
València: Tirant lo Blanch, 2019 [Sig.
La llarga durada característica d'alguns sistemes de resolució dels conflictes (amb més de dos anys de mitjana) reclama una posició activa del legislador per implementar mesures eficaces de caràcter preventiu (o de control horitzontal), així com de resolució alternativa de conflictes extrajudicials (més coneguts per l'acrònim ADR, alternative dispute resolution ).
Així mateix, i a banda dels canvis normatius que semblen necessaris per afavorir l'acord entre les parts i evitar els alts costos d'un procés judicial, cal, segons els autors, rebaixar aquesta excessiva litigiositat habitual en les diferents esferes del nostre ordenament jurídic i avançar cap a una nova cultura en les relacions entre administració i administrats ancorada en el principi de bona fe.
És necessari que l'Administració de justícia doni un impuls definitiu a la mediació com a sistema complementari de solució de conflictes perquè formi part de la tutela judicial efectiva.
Aquesta és la tesi que serveix de fil conductor de totes les ponències publicades en aquest llibre i que van ser presentades en el marc del I Congrés Internacional de Mediació Intrajudicial (Saragossa, novembre de 2017).
En aquest congrés, magistrats, juristes, professors i professionals de la mediació i de l'Administració pública van debatre sobre les relacions entre mediació, procés judicial i Administració de justícia i sobre els diferents models i experiències que s'han implementat a Espanya i altres països comunitaris.
No és la separació en si el que afecta els fills, és el conflicte que es desencadena i es manté entre l'exparella el que els fa mal; nombrosos estudis ho han posat de manifest.
Poden les famílies atrapades en separacions altament conflictives trencar aquestes dinàmiques i sortir d'aquesta situació?
Poden les persones que han estat encegades pel dolor o la ràbia tornar a ser bons pares o mares?
Com ajudar els fills a superar aquesta situació?
La coordinació de parentalitat és la resposta a aquestes situacions.
En la línia de la justícia terapèutica, i guiat pel principi rector del millor interès del menor, el professional que exerceixi de coordinador de parentalitat pot aplicar les tècniques provinents de la mediació i de la teràpia familiar per protegir els menors i per ajudar els progenitors a tornar a exercir una coparentalitat funcional.
Aquest llibre ofereix al lector la possibilitat de conèixer la instrucció de l'arbitratge des d'un punt de vista pràctic sense deixar de ser rigorós en l'estudi de la legislació i jurisprudència aplicable.
Ofereix, a més, una explicació detallada dels procediments judicials relacionats amb l'arbitratge.
El número 49 de la revista científica Anuario de psicología-The UB Journal of Psychology, dedicat monogràficament a la coordinació de parentalitat, es planteja com un recurs per a professionals que treballen amb famílies en processos de separació o divorci i, especialment, per als coordinadors de coparentalitat, i respon a la necessitat d'aclarir el seu rol i la manera d'aplicar-lo en la pràctica.
Del monogràfic, en destaquem l'article "La figura del coordinador o coordinadora de coparentalitat (CP) en el marc legal català i estatal.
La designa del CP", de la psicòloga, mediadora i coordinadora de parentalitat Connie Capdevila, la psicòloga i responsable de l'Equip d'Assessorament Tècnic en l'Àmbit de Família Mercè Cartié i la lletrada de l'Administració de justícia M. José Costa.
Les autores revisen l'evolució legislativa sobre els instruments que hi ha a disposició del jutge de família per ajudar les famílies en situació de ruptura de parella a reduir la conflictivitat, des de la creació dels primers jutjats de família i els primers equips psicosocials fins als punts de trobada familiar, la implementació de la mediació familiar i la coordinació de parentalitat, i reflexionen entorn dels arguments per a l'aparició de la figura del coordinador de parentalitat als ordenaments jurídics català, estatal i internacional.
Finalment, l'article revisa la designació i les funcions atorgades al coordinador de parentalitat en algunes sentències.
Qui no ha utilitzat un comparador de vols o d'hotels?
Qui no ha buscat en un portal d'opinions sobre un restaurant, un museu, una tenda?
Qui no ha volgut desfer-se d'una maleta que no utilitza, o trobar aquell vestit de la temporada anterior que es va esgotar en 24h?
La figura de l'intermediador ha saltat a la xarxa.
Amb tanta oferta, es fa necessari un professional que aclareixi l'oferta per al consumidor i l'ajudi a trobar el producte i preu que desitja, i aquest salt a la xarxa, necessita ser regulat pel Dret per establir un entorn comercial online que permeti el desenvolupament de nous models de negoci, que les empreses puguin aprofitar els avantatges que ofereix aquest canal, que sigui fiable per al consumidor i que estableixi un sistema de resolució de conflictes.
Amb aquesta finalitat, el 12 de juliol de l'any que ve entrarà en vigor el Reglament (UE) 2019/1150 del Parlament Europeu i del Consell, de 20 de juny de 2019, sobre el foment de l'equitat i la transparència per als usuaris professionals de serveis d'intermediació en línia.
Respecte de la resolució de conflictes, el Reglament preveu que, obligatòriament, aquests cercadors, metacercadors i marketplaces comptin amb un servei de mediació, sense perjudici que puguin optar per la via judicial quan així ho estimin necessari en qualsevol moment, durant el procediment de mediació, abans o després.
L'advocada i mediadora Mercè Mira analitza a la revista Abogados de família el dret col·laboratiu com a eina per a l'exercici de l'advocacia del segle XXI.
L'autora n'ofereix una panoràmica històrica, en desplega les característiques i en planteja obertament els avantatges per al professional de l'advocacia: és un producte nou competitiu, atreu nous clients, ofereix un exercici més satisfactori de la professió i uns clients més satisfets, redueix judicis, augmenta la productivitat de l'activitat professional, millora la relació amb els col·legues i amb els tercers experts i ofereix al professional un disseny creatiu del procediment per a la resolució del conflicte.
Carme Panchón ens acostarà a una realitat poc coneguda: la mediació amb persones sordes.
Si bé el fons del conflicte és el mateix que per a la resta de persones, la dificultat per a la institució de la mediació i per al mateix mediador, si hi sent, rau en com superar les barreres socials, les dificultats administratives, etc., perquè totes les persones puguin exercir el seu dret a la mediació.
Aquesta sessió metodològica ens permetrà aprendre estratègies i usar eines per superar les dificultats pròpies i estructurals, tot fent ús de la creativitat i coordinant els recursos de què disposa el mediador.
La sessió tindrà lloc al Centre d'Estudis Jurídics i Formació Especialitzada (c.
També la podeu seguir des de qualsevol de les seus dels serveis territorials del Departament de Justícia a Girona, Lleida, Tarragona i Tortosa.
S'ha de fer des d'aquest enllaç seguint els passos següents:
Si teniu dificultats per tramitar la inscripció, podeu enviar un missatge a la bústia [EMAIL].
La inscripció s'ha de fer tant si assistiu a la sessió a Barcelona com si la seguiu des dels serveis territorials del Departament de Justícia a Girona, Lleida, Tarragona i Tortosa.
Es demana la màxima puntualitat.
Una vegada iniciada la sessió no es permetrà d'entrar a la sala.
Podeu seguir la sessió en línia.
En diferit, podeu visionar l'anterior sessió metodològica « L'apoderament, clau de l'acord: la responsabilitat individual en família », presentada pel mediador Chema Santiago; així com accedir a l' arxiu videogràfic complet de sessions metodològiques des de l'any 2007.
Tindrà lloc dimarts que ve, 9 de juliol, a les 13 h, coordinada pel mediador Chema Santiago
Què faríeu si una dona de 67 anys us demanés una mediació per resoldre el conflicte que genera en la convivència diària familiar el seu fill de 28 anys, d'origen colombià i adoptat als 4 anys?
La petició inicial que fa és trobar una alternativa a curt o mitjà termini perquè el jove s'emancipi i pugui independitzar-se, cosa que, també segons el parer de la resta de membres de la família (la filla biològica i el pare), seria l'única solució possible.
L'argumentació sembla força raonable, però com aconseguir-ho?
Chema Santiago ens ho explicarà al Centre d'Estudis Jurídics i Formació Especialitzada (c.
Ausiàs Marc, 40, 08010 Barcelona), i també podeu seguir la sessió des de qualsevol de les seus dels serveis territorials del Departament de Justícia a Girona, Lleida, Tarragona i Tortosa.
S'ha de fer des d'aquest enllaç seguint els passos següents:
Si teniu dificultats per tramitar la inscripció, podeu enviar un missatge a la bústia [EMAIL].
La inscripció s'ha de fer tant si assistiu a la sessió a Barcelona com si la seguiu des dels serveis territorials del Departament de Justícia a Girona, Lleida, Tarragona i Tortosa.
Es demana la màxima puntualitat.
Una vegada iniciada la sessió no es permetrà d'entrar a la sala.
El mediador Francesc Reina presentarà aquest cas el dimarts 6 d'octubre, a les 16 h
Durant la pandèmia s'ha adaptat el format de les sessions metodològiques a un entorn totalment en línia per arribar al màxim d'interessats i oferir temps de formació útil per a la nostra tasca.
En aquest sentit, el Centre de Mediació reconeix com a hores de formació continuada el seguiment en streaming (reproducció en continu) de les sessions metodològiques realitzades.
La propera sessió metodològica es farà el dimarts 6 d'octubre a les 16 hores i la coordinarà el mediador Francesc Reina, que presentarà el cas "Vulnerabilitat social.
Possibilitats de la mediació en l'ajuda social".
Aquesta sessió serà, també, exclusivament en línia.
El treball de suport amb persones sense llar i, concretament, sense sostre en diverses circumstàncies de la seva vida quotidiana serà el fil conductor per reflexionar a partir de diverses preguntes clau per a la mediació: com oferim la possibilitat de la mediació?, quines circumstàncies posen límits a un procés de mediació?, quina és la frontera davant la desprotecció?, caldria revisar l'ètica de la intervenció?
La inscripció a la sessió metodològica és oberta.
Aprofitem l'avinentesa per informar-vos que el CEJFE ha canviat el web d'inscripcions i, ara, s'han de fer des d'aquest enllaç seguint els passos següents:
Si és el primer cop que entreu a aquesta nova aplicació, heu de clicar a 'He oblidat la contrasenya' i, si és la primera vegada que feu formació amb el CEJFE, us heu de registrar.
2) Obriu el desplegable 'Formació Centre de Mediació'.
Rebreu un missatge de confirmació.
Si teniu dificultats per tramitar la inscripció, podeu fer-la enviant un missatge a la bústia [EMAIL].
El dia abans de la sessió metodològica, el CEJFE us farà arribar per correu electrònic l'enllaç per accedir-hi.
Us informem, així mateix, que a través d'aquest altre enllaç podeu accedir a l'arxiu videogràfic complet de sessions metodològiques fins a l'any 2007, fer cerques i veure en diferit les sessions que desitgeu consultar.